কার্লোস ইসোলা
কার্লোস ইসোলা (স্পেনীয়: Carlos Isola, স্পেনীয় উচ্চারণ: [kˈaɾlos isˈola]; ৬ মার্চ ১৮৯৬ – ৮ ফেব্রুয়ারি ১৯৬৪) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন। ইসোলা ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি ১৯১৯ সাল পর্যন্ত সর্বমোট ২২ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালের দক্ষিণ আমেরিকান চ্যাম্পিয়নশিপে তার দল রানার-আপ হয়েছিলেন।